**Детайли по вид операция (да се попълни за всеки вид операция)**

**Вид операция: Окончателно преустановяване на риболовните дейности**

|  |  |
| --- | --- |
| Описание на вида на операцията | **Подкрепата за окончателно преустановяване** **на риболовните дейности** ще допринесе за адаптирането на риболовния флот към рибните запаси. Целта е да се постигне балансиран флот, който да експлоатира устойчиво наличните ресурси.  Подкрепата за окончателно преустановяване трябва да отговаря на следните условия:   * прекратяването се предвижда като инструмент за изпълнение на план за действие[[1]](#footnote-1) за сегментите на флота, при които е установен структурен излишък на капацитет; * прекратяването се постига чрез бракуване на риболовния кораб или чрез неговото извеждане от експлоатация и преоборудване за дейности, различни от търговския риболов[[2]](#footnote-2);   **Целева група за подпомагане по мярката:**  Собственици на риболовни кораби, които са регистрирани като активни и които са извършвали риболовни дейности в морето в продължение на 90 дни през всяка от последните две календарни години, предхождащи годината на подаване на заявлението за подпомагане.  **След изпълнение на дейностите:**   * еквивалентният риболовен капацитет на кораба се премахва окончателно от регистъра на риболовния флот на Съюза и лицензите и разрешенията за риболов се отнемат.[[3]](#footnote-3) * на бенефициента е забранено да регистрира риболовен кораб в рамките на пет години след получаване на подкрепата; * бенефициентът може да се върне към риболовни дейности в рамките на този срок, изплатените суми за операцията се възстановяват в размер, пропорционален на периода.   Минимален размер на допустимата безвъзмездна финансова помощ (БФП) – не се прилага.  Максимален размер на допустимата БФП – ще се определя съгласно приложена методика  **Индикативен интензитет на помощта:**  100% БФП |
| Специфична цел | 1.3 Насърчаване на адаптирането на риболовния капацитет към възможностите за риболов в случай на окончателно преустановяване и допринасяне за постигането на справедлив жизнен стандарт в случай на временно преустановяване на риболовните дейности |
| Условия, които трябва да бъдат изпълнени или резултати, които трябва да бъдат постигнати | С окончателното преустановяване на риболовните дейности ще се постигне приспособяване на риболовното усилие на българския риболовен флот в съответствие с наличните и достъпни ресурси и съобразно капацитета на риболовния флот на ниво сегмент, като се скрапират част от старите и неефективни плавателни съдове в небалансираните по отношение на възможностите за риболов сегменти. Така ще се намали вредното въздействие на флота като цяло върху морската среда и ще се допринесе за балансирането на флота към възможностите за риболов. |
| Краен срок за изпълнението на условията или резултатите, които следва да бъдат постигнати | Мярката ще се изпълнява при одобрен план за действие за сегментите на флота за периода 2021-2027 г.  Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на оперативната програма.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в информационна система за управление и наблюдение на средствата от ЕС в България (ИСУН) към досието на проекта.  INFOSYS докладване.  Годишен доклад за изпълнението на програмата. |
| Механизми за осигуряване на одитна следа  Моля, посочете органа/органите, отговорни за тези механизми. | Всички документи се съхраняват в електронен вид в информационна система за управление и наблюдение на средствата от ЕС в България (ИСУН) към досието на проекта.  Отговорни институции за осигуряване на одитна следа:   * УО на ПМДРА; * МЗ на ПМДРА; * Одитен орган на ПМДРА; * Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |

**ИНДИКАТИВНА МЕТОДИКА ЗА ОПРЕДЕЛЯНЕ НА ПРЕМИЯТА ЗА ПОСТОЯННО ПРЕКРАТЯВАНЕ НА РИБОЛОВНАТА ДЕЙНОСТ\***

За всеки отделен кораб, за който се кандидатства, се определя размер на премията в евро на база неговия капацитет (БТ), по следният начин:

Определен коефициент за различните капацитети се умножава по капацитета на кораба в (БТ), след което към получената сума се прибавя коефициент за различните капацитети. Получената сума на помощта е в евро.

|  |  |
| --- | --- |
| **Категория на риболовния кораб по капацитет (БТ)** | **евро** |
| 0<10 | 11000 x БТ + 4000 |
| ≥10<25 | 5000 x БТ + 64 000 |
| ≥25<100 | 4200 x БТ + 84 000 |
| ≥100<300 | 2700 x БТ + 234 000 |

Формули за окончателно изчисление на премиите, предоставяни на собственици на риболовни кораби за постоянно прекратяване на риболовни дейности:

* За риболовни кораби на възраст от 10 до 15 години: стойността съобразно таблицата не се променя.
* За риболовни кораби на възраст от 16 до 29 години: стойността по таблица се намалява за всяка една от годините над 15 с 1,5%;
* За риболовни кораби на възраст от 30 и повече години: стойността по таблица се намалява с твърда ставка от 22,5%.

Размерът на премията се изчислява в лева по централния курс на БНБ (1 евро = 1,95583 лева). Безвъзмездната финансова омощ се изчислява като от размера на индивидуалната премия се извади стойността на скрапта по договора с лицензирана компания за покупко-продажба на кораба за скрап или предварителен договор за нарязване на кораба за скрап и покупко-продажба на отпадъците, произтичащи от скрапирането.

Безвъзмездната финансова помощ не се отпуска за риболовни кораби на възраст под 10 години.

**\*** **Текстът на предложената методика за изчисление на премията не е окончателен. След финалното приемане на текстовете на регламента и неговото официално публикуване, ще бъде предоставена за преглед и одобрение от Европейската комисия (ЕК). Към настоящия момент ЕК отказва да изразява мнение по методиките, поради липсата на окончателни разпоредби.**

1. член 22, параграф 4 от Регламент (ЕС) № 1380/2013 [↑](#footnote-ref-1)
2. член 22, параграф 7 от Регламент (ЕС) № 1380/2013 [↑](#footnote-ref-2)
3. член 22, параграфи 5 и 6 от Регламент (ЕС) № 1380/2013 [↑](#footnote-ref-3)