**Детайли по вид операция (да се попълни за всеки вид операция)**

**Вид операция:**

**Подмяна или модернизация на главен или спомагателен двигател**

|  |  |
| --- | --- |
| Описание на вида на операцията | **Подкрепа за подмяна или модернизация на главен или спомагателен двигател**  За постигане на устойчивост в сектор рибарство е необходимо използването двигатели, които позволяват упражняването на риболовната дейност да се извърши за най-кратък период, да води до оптимален улов и да има по-ниски въглеродни емисии.  Подпомагането се отпуска само за кораби с обща дължина до 24 метра, които отговарят на следните условия:   * корабът принадлежи към сегмент на флота, за който последният доклад за риболовния капацитет[[1]](#footnote-1) показва, че е в баланс с възможностите за риболов, налични за този сегмент; * за дребномащабни крайбрежни риболовни кораби новият или модернизиран двигател няма по-голяма мощност в kW от тази на настоящия двигател; * за другите кораби с обща дължина между 12 и 24 метра, новият или модернизиран двигател няма по-голяма мощност в kW от тази на настоящия двигател и трябва да отделя 20% по-малко CO2 в сравнение с настоящия двигател[[2]](#footnote-2).   **Целева група за подпомагане по мярката:**  Собственици на риболовни кораби, регистрирани в Регистъра на риболовните кораби на Изпълнителната агенция по рибарство и аквакултури (ИАРА), който е част от Регистъра на риболовните кораби на Общността.  **След изпълнение на дейностите:**   * Всяко намаляване на риболовния капацитет в kW поради подмяна или модернизация на основен или спомагателен двигател се премахва окончателно от регистъра на флота на Съюза.   **Индикативен интензитет на помощта:**  45% БФП[[3]](#footnote-3)  За кораби под 12 метра е възможно интензитетът на помощта да е 100% (Забележка: това условие е в процес на преговори) |
| Специфична цел | 1.2 Повишаване на енергийната ефективност и намаляване на емисиите на CO2 чрез подмяна или обновяване на двигателите на риболовните кораби |
| Условия, които трябва да бъдат изпълнени или резултати, които трябва да бъдат постигнати | Чрез подмяната на двигателите на риболовните кораби ще се постигне намаляване на емисиите на въглероден диоксид в атмосферата. По този начин ще се допринесе за постигане на целите за нисковъглеродна икономика в Европейския съюз, съгласно целите на Европейския зелен пакт. Намаляване на отделяните СО2 емисии в резултат на упражнявания стопански риболов. Предпоставки за постигане на нивата на СО2 емисии които са междинна цел са 2030 година в Европейския зелен пакт. |
| Краен срок за изпълнението на условията или резултатите, които следва да бъдат постигнати | Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на програмата.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в информационна система за управление и наблюдение на средствата от ЕС в България (ИСУН) към досието на проекта.  INFOSYS докладване.  Годишен доклад за изпълнението на програмата. |
| Механизми за осигуряване на одитна следа  Моля, посочете органа/органите, отговорни за тези механизми. | Всички документи се съхраняват в електронен вид в информационна система за управление и наблюдение на средствата от ЕС в България (ИСУН) към досието на проекта.  Отговорни институции за осигуряване на одитна следа:   * УО на ПМДРА; * МЗ на ПМДРА; * Одитен орган на ПМДРА; * Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |

**ИНДИКАТИВНА МЕТОДИКА ЗА ОПРЕДЕЛЯНЕ НА ДОПУСТИМОСТ НА ПОДМЯНА НА ДВИГАТЕЛ\***

Намаляването на емисиите на въглероден диоксид, се счита за изпълнено във всеки от следните случаи:

* Когато съответната информация, заверена от производителя на съответните двигатели като част от типово одобрение или сертификат за продукт, показва, че новият двигател отделя [20]% по-малко въглероден диоксид от двигателя, който се сменя; или
* Когато съответната информация, заверена от производителя на съответните двигатели като част от одобрение на типа или сертификат за продукт, показва, че новият двигател използва [XX]% по-малко гориво от двигателя, който се сменя.
* Когато съответната информация, заверена от производителя на съответните двигатели като част от типово одобрение или сертификат за продукт за един или и двата двигателя, не позволява сравнение на емисиите на въглероден диоксид или разхода на гориво, намаляване на емисиите на въглероден диоксид с 20% се считат за изпълнени във всеки от следните случаи:
* разликата във възрастта между новия двигател и двигателя, който се сменя, е най-малко [7] години;
* новият двигател използва гориво или задвижване, за което се счита, че отделя по-малко въглероден диоксид от двигателя, който се сменя;
* държавата-членка измерва, че новият двигател отделя [20]% по-малко въглероден диоксид или използва [XX]% по-малко гориво от двигателя, който се сменя при нормални работни условия.

**\*** Текстът на предложената методика не е окончателен. След финалното приемане на текстовете на регламента и неговото официално публикуване, същата ще бъде съобразена с него и ще бъде предоставена за преглед и одобрение от Европейската комисия.

1. посочен в член 22, параграф 2 от Регламент (ЕС) № 1380/2013 [↑](#footnote-ref-1)
2. Минималната разликата в емисиите СО2 между новия стария двигател е подложена на усилен дебат. На този етап УО не може да се ангажира с конкретни параметри. [↑](#footnote-ref-2)
3. Размерът на помощта за подмяна на двигател е обект на дискусия междy Eвропейския парламент, Европейската комисия и Председателството на съвета. [↑](#footnote-ref-3)