**Детайли по вид операция (да се попълни за всеки вид операция)**

**Вид операция:**

**Първо придобиване на риболовен кораб**

|  |  |
| --- | --- |
| Описание на вида на операцията | **Подкрепа за първо придобиване на риболовен кораб или придобиването на частична собственост върху риболовен кораб от физическо лице, което едновременно:**   * е на максимум 40-годишна възраст; * е работило поне пет години като рибар или е придобило подходяща квалификация;   В случай на придобиване на частична собственост върху риболовен кораб, бенефициентът следва да има контролните права по отношение на този кораб, като притежава минимален дял от 33% от неговите дялове.  **Целева група за подпомагане по мярката:**  Физически лица на възраст до 40 години с минимум 5 години опит в рибарството.  Юридически лица, които са изцяло собственост на едно или повече физически лица, отговарящи на условията, посочени по-горе.  **Допустимост на риболовния кораб които са обект на операцията:**   * да е не по-дълъг от 24 метра обща дължина; * дa принадлежи към сегмент от риболовния флот, за който последният доклад за риболовния капацитет[[1]](#footnote-1) показва баланс с възможностите за риболов, налични за този сегмент; * да е оборудван за риболовни дейности; * да е на възраст поне 3 години към датата на подаване на заявлението за подпомагане в случай на кораб за дребномащабен крайбрежен риболов и най-малко 5 години в случай на друг тип кораб; * да е вписан от не повече от 30 години в регистъра на флота.   **Индикативен интензитет на помощта:**  Между 30% и 50%.[[2]](#footnote-2) |
| Специфична цел | 1.1 Укрепване на икономически, социално и екологично устойчиви риболовни дейности |
| Условия, които трябва да бъдат изпълнени или резултати, които трябва да бъдат постигнати | Подпомагането за първо придобиване на риболовен кораб от млад рибар ще допринесе за запазването и предаването на знанията в поколенията. Като дългосрочен резултат се очаква да се осигури функциониращ сектор с жизнеспособни оператори. Създаване на финансов стимул на операторите - млади рибари с реална възможност за осигуряване на поминък на тях и техните семейства. |
| Краен срок за изпълнението на условията или резултатите, които следва да бъдат постигнати | Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на програмата.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в информационна система за управление и наблюдение на средствата от ЕС в България (ИСУН) към досието на проекта.  INFOSYS докладване.  Годишен доклад за изпълнението на програмата. |
| Механизми за осигуряване на одитна следа  Моля, посочете органа/органите, отговорни за тези механизми. | Всички документи се съхраняват в електронен вид в информационна система за управление и наблюдение на средствата от ЕС в България (ИСУН) към досието на проекта.  Отговорни институции за осигуряване на одитна следа:   * УО на ПМДРА; * МЗ на ПМДРА; * Одитен орган на ПМДРА; * Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |

1. член 22, параграф 2 от Регламент (ЕС) № 1380/2013 [↑](#footnote-ref-1)
2. Интензитет на помощта ще се уточни в процеса на преговорите. [↑](#footnote-ref-2)