**Детайли по вид операция (да се попълни за всеки вид операция)**

**Вид операция: Временно преустановяване на риболовните дейности**

|  |  |
| --- | --- |
| Описание на вида на операцията | **Подкрепата за временно преустановяване** съдейства за:   * подобряване на природозащитното състояние на морски типове природните местообитания. * осигуряване на възможност за компенсиране на икономическите загуби и подпомагане на операторите от преустановяване на риболовни дейности, * избягване на ситуации на фалит и да се запазят работните места в сектор Рибарство.   Допустими за компенсация са оператори, които са засегнати от:   * мерки за опазване[[1]](#footnote-1) или други еквивалентни консервационни мерки; * мерки на Комисията в случай на сериозна заплаха за морските биологични ресурси[[2]](#footnote-2); * спешни мерки на държавите-членки[[3]](#footnote-3); * прекъсването поради непреодолима сила, природни бедствия, екологични катастрофи или здравни кризи.   **Целева група за подпомагане по мярката:**  а) собственици или оператори на риболовни кораби, които са регистрирани като активни и които са извършвали риболовни дейности в морето в продължение на поне 120 дни през последните две календарни години, предхождащи годината на подаване на заявлението за подпомагане; или  б) рибари, които са работили в морето най-малко 120 дни през последните две календарни години, предхождащи годината на подаване на заявлението за подпомагане на борда на риболовен кораб на Съюза, засегнат от преустановяването;  в) рибари, които не използват кораби, които са извършвали риболовни дейности в продължение на най-малко 120 дни през последните две календарни години, предхождащи годината на подаване на заявлението за подпомагане.  **Помощта може да бъде отпусната за максимална продължителност от 12 месеца[[4]](#footnote-4) на кораб или на рибар, който не използва кораби през периода от 2021 до 2027 г.Помощта може да бъде отпусната само, когато риболовните дейности на съответния кораб или рибар са спрени в продължение на най-малко 30 дни през дадена календарна година.**  **Индикативен интензитет на помощта:**  100% БФП |
| Специфична цел | 1.3 Насърчаване на адаптирането на риболовния капацитет към възможностите за риболов в случай на окончателно преустановяване и допринасяне за постигането на справедлив жизнен стандарт в случай на временно преустановяване на риболовните дейности |
| Условия, които трябва да бъдат изпълнени или резултати, които трябва да бъдат постигнати | Очакваните резултати от подкрепата по процедурата се изразяват в постигане на положителен ефект по отношение на собствениците на риболовни кораби, рибарите - ползватели на риболовни кораби и рибарите, които са преустановили риболовните си дейности. |
| Краен срок за изпълнението на условията или резултатите, които следва да бъдат постигнати | Мярката ще се изпълнява само при възникване на някое от посочените по-горе обстоятелства през периода 2021-2027 г.  Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на оперативната програма.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в информационна система за управление и наблюдение на средствата от ЕС в България (ИСУН) към досието на проекта.  INFOSYS докладване.  Годишен доклад за изпълнението на програмата. |
| Механизми за осигуряване на одитна следа  Моля, посочете органа/органите, отговорни за тези механизми. | Всички документи се съхраняват в електронен вид в информационна система за управление и наблюдение на средствата от ЕС в България (ИСУН) към досието на проекта.  Отговорни институции за осигуряване на одитна следа:   * УО на ПМДРА; * МЗ на ПМДРА; * Одитен орган на ПМДРА; * Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |

**ИНДИКАТИВНА МЕТОДИКА ЗА ОПРЕДЕЛЯНЕ НА ПРЕМИЯТА ЗА ПОСТОЯННО ПРЕКРАТЯВАНЕ НА РИБОЛОВНАТА ДЕЙНОСТ\***

* Компенсация за собственици на кораби

Методът, който е най-удачен за компенсация на собственици на кораби, е базиран на опита на УО с мярката за постоянно прекратяване на риболовните дейности както и на опита на други държави-членки:

Премията се изчислява със следната формула

**K = ((P х GT) + R) х d**

в която:

К е общата компенсация за временно преустановяване на риболовните дейности на кораб;

P – дневна премия за преустановяване на риболовните дейности за 1 БТ (Бруто тон) от риболовният кораб (представена е в таблица 1);

GT – бруто тонаж на кораба;

R – премия за допълнителни разходи – 5,66 лв. на ден;

d – брой дни на преустановяване на риболовните дейности.

Този модел взема предвид не само тонажа на кораба, но и неговата дължина. Той определя вариращи стойности за 1 БТ в зависимост от категорията за дължина, като стойността се променя спрямо съответния сегмент. Разделянето по сегменти се основава на Доклада за съответствие капацитета на риболовния флот с възможностите за риболов. За изчисляване на дневната премия (Р), са е взети и съответно анализирани данни, предоставени от ИАРА във връзка със стойността на уловите, бруто тонажа и дължината на корабите за всеки сегмент.

Таблица 1

|  |  |
| --- | --- |
| Категоризация по дължина на кораба (m) | Дневна премия за преустановяване за 1 БТ (лв.) |
| <6 | 12,92 |
| ≥6<12 | 12,92 |
| ≥12<18 | 12,92 |
| ≥18<24 | 7,75 |
| ≥24 | 4,65 |

Сумата от 12,92 лв. за 1БТ е среднодневната стойност на улова на допустимите кораби спрямо 1БТ. Тъй като нито един кораб не е бил непрекъснато на море, среднодневната стойност е изчислена като се раздели средната годишна стойност на улова на 295, защото корабът с най-много дни на море за последните две години е бил на море 590 дни или 295 средно на година. Премиите от 7,75 и 4,65 са резултат от постепенно намаляване с 40%. При тази методология, макар да се използват два различни фактора (дължина и БТ), БТ е водещият фактор, понеже е множител във формулата. Сегментите <6, ≥6<12 и ≥12<18 са с еднаква стойност на премията, защото БТ на тези кораби (които са допустими с оглед дни на море) е в сравнително малък диапазон – от <1БТ до 30БТ, като над 30 БТ има само 3 кораба (30.06 БТ, 31БТ и 39 БТ). По-раздробена сегментация би довела до свръхкомпенсация на най-малкия сегмент с оглед официалните данни от ИАРА. Сегментът ≥18<24 варира от 31.76 БТ до 86.98 БТ, а ≥24 от 76.33 БТ до 117.36 БТ. Тази методология и сегментация позволява да се предостави обективно подпомагане и да се избегне свръхкомпенсация. С оглед практиката на други държави-членки по тази мярка, премията за 1 БТ се намалява за по-големите риболовни кораби.

За определяне на стойността на А – Допълнителна премия за административни разходи на собствениците на риболовни кораби са ползвани официални данни от „Рибни ресурси” ЕООД.

За определяне на стойността на P - Дневна премия за преустанвяване за 1 БТ са ползвани официални данни от ИАРА.

За ден (d) се счита периодът от 0:00 часа до 24:00 часа UTC+2 на всеки календарен ден, независимо от броя на излизанията на риболовния кораб и броя на декларациите за произход по чл. 20 от Закона за рибарството и аквакултурите (ЗРА) за посочения период от 0:00 часа до 24:00 часа UTC+2 на този ден.

* Определяне на компенсациите за рибари, включително и такива, които не използват кораби поради временно преустановяване на риболовните дейности.

Компенсацията за рибарите е изчислена като е взет предвид минималния осигурителен доход за 2020 г. за членовете на екипажа и на тази база е изчислено среднодневното възнаграждение. Въз основа на този подход бенефициентите ще получават компенсация за ден прекъсване на риболовните дейности. Сумата определена по този начин се равнява на 29,05 лв. на ден. Дните по време на временно спиране, при което операторът използва отпуск по болест или платен/неплатен отпуск, не се включват в изчислението на премията за времето на преустановяване на дейността.

**Текстът на предложената методика за изчисление на премията не е окончателен. След финалното приемане на текстовете на регламента и неговото официално публикуване, ще бъде предоставена за преглед и одобрение от Европейската комисия (ЕК). Към настоящия момент ЕК отказва да изразява мнение по методиките, поради липсата на окончателни разпоредби.**

1. член 7, параграф 1, букви а), б), в), и) и й) от Регламент (ЕС) № 1380/2013 [↑](#footnote-ref-1)
2. член 12 от Регламент (ЕС) № 1380/2013 [↑](#footnote-ref-2)
3. член 13 от Регламент (ЕС) 1380/2013 [↑](#footnote-ref-3)
4. Водят се преговори за увеличение на максималната продължителност от 6 месеца на 12 месеца. [↑](#footnote-ref-4)