**Детайли по вид операция (да се попълни за всеки вид операция)**

**Вид операция: Събиране и обработване на данни за управление на рибарството и аквакултурите и за научни цели**

|  |  |
| --- | --- |
| Описание на вида на операцията | За постигане на специфичната цел, посочена в член 14, параграф 1, буква г) от проекта за Регламент относно Европейския фонд за морско дело, рибарство и аквакултури за програмен период 2021—2027 г., чрез надеждни данни за вземането на решения, основани на знанието, се предоставя подпомагане за събирането, управлението и използването на данни за целите на управлението на рибарството и аквакултурите и за научни цели, както е предвидено в член 25, параграфи 1 и 2 и в член 27 от Регламент (ЕС) № 1380/2013 и изложено по-подробно в Регламент (ЕС) 2017/1004, въз основа на националните работни планове, посочени в член 6 от Регламент (ЕС) 2017/1004.  Събирането, управлението и използването на данни е важно условие за устойчиво управление на рибните запаси. В това отношение може да се използва подкрепа от ЕФМДРА за систематично събиране и валидиране на данните за риболова за целите на контрола, например чрез инвестиции в ефективни системи за анализ на данни, кръстосана проверка, споделяне на данни и съхранение на „големи данни“.  Наличието на данни, използвани за научни цели (технически, биологични, икономически, социални), е условие за научно обосновано управление на рибарството в съответствие с ОПОР. Следователно ЕФМДРА трябва да допринесе за подобряване на знанията относно състоянието на рибните запаси. ЕФМДРА трябва да се използва, за да се даде възможност за събиране на надеждни и пълни данни, свързани с рибарството, съгласно Рамката за събиране на данни (Data Collection Framework – DCF). Амбициозната DCF поставя на изпитание способността на държавите-членки да изпълнят тези задължения, по-специално по отношение на прилова на нецелеви видове и защитени видове, дребномащабния риболов и любителския риболов. Това е обосновката за продължаваща и допълнителна финансова подкрепа в тази област.  Както за контрол, така и за научни цели, управлението на данните и технологиите стават все по-усъвършенствани и е необходима експертиза. Следователно инвестициите в хардуер и софтуер трябва да се комбинират със значителна подкрепа за подобряване на знанията за иновативни технологии за контрол и ИТ умения на всички етапи на инвестиционните проекти (разработване, внедряване, поддръжка). Понастоящем в много държави-членки все още липсват човешки ресурси и знания, за да се възползват в пълна степен от новите и иновативни системи за управление на данните и технологиите в оценката на рибните запаси (например моделиране), дизайн на извадка, анализа на екосистемите и социалните науки, свързани с рибарството. Обучението на персонала може да бъде средство за повишаване на компетентността. Схемите за обучение на рибарите, използващи нови технологии за контрол, също са необходими и ще помогнат за преминаване към култура на съответствие - спазване на правилата.  По тази операция ще се подпомагат следните видове дейности:  - събиране, управление и използване на данни за целите на научния анализ и изпълнението на ОПОР;  - подобряване на системите за събиране и за управление на данни с цел подобряване на съществуващите системи за събиране и управление на данни;  - модернизация на софтуера за събирането на данни;  - обучението на персонала относно подобряване на знанията за иновативни технологии за контрол и ИТ умения.  **Максимален размер** на допустимата безвъзмездна финансова помощ за един проект – неприложимо.  **Минимален размер** на допустимата безвъзмездна финансова помощ за един проект – неприложимо.  Максимален интензитет на помощта – 100 %  **Конкретен бенефициент** – Изпълнителна агенция по рибарство и аквакултури. |
| Специфична цел | 1.4 Насърчаване на ефективен контрол и правоприлагане в областта на рибарството, както и на надеждни данни за вземането на решения, основани на знанието. |
| Краен срок за изпълнението на условията или резултатите, които следва да бъдат постигнати | Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на оперативната програма.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в ИСУН 2020 към досието на проекта.  INFOSYS докладване.  Годишен доклад за изпълнението на програмата. |

|  |  |
| --- | --- |
| Механизми за осигуряване на одитна следа  Моля, посочете органа/органите, отговорни за тези механизми. | Всички документи се съхраняват в електронен вид в информационна система за управление и наблюдение на средствата от ЕС в България (ИСУН) към досието на проекта.  Отговорни институции за осигуряване на одитна следа:  - УО на ПМДРА;  - МЗ на ПМДРА;  - Одитен орган на ПМДРА;  - Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |