# Детайли по вид операция (да се попълни за всеки вид операция)

**Вид операция:** **Изпълнение на изискванията за мониторинг, определяне и управление на защитени зони**

|  |  |
| --- | --- |
| Описание на вида на операцията | Изпълнението на изискванията за мониторинг, определяне и управление на защитени зони включва:   * Мониторинг в хода на изпълнение на дейностите по заложените мерки в Националната приоритетна рамка за действие (НПРД) по Натура 2000 в България, свързани с риболова и аквакултури; * Анализ на екологичния ефект от прилагане на мерките от НПРД свързани с риболова и аквакултурите върху състоянието на видовете и природните местообитания; * Разработване на каталог от мерки свързани с риболова и аквакултурите с доказан позитивен ефект върху състоянието на видовете и природните местообитания.   Целева група за подпомагане по мярката:   * операцията предвижда посочване на директни бенефициенти: * във връзка с мониторинг в хода на изпълнение на дейностите; * във връзка с анализа на екологичния ефект и разработването на каталог от мерки.   Потенциални бенефициенти– научни организации, МОСВ, ИАОС, ИАРА и др.  Минимален размер на допустимата безвъзмездна финансова помощ за един проект   * не се прилага.   Максимален размер на допустимата безвъзмездна финансова помощ за един проект   * 150 000 лева за година или 850 000 лева за период от 6 години   Индикативен интензитет:  100%; |
| Специфична цел | Укрепване на международното управление на океаните и устойчивото стопанисване на моретата и океаните чрез насърчаване на знанията за морската среда, морското наблюдение и/или сътрудничеството по отношение на функциите по брегова охрана. |
| Условия, които трябва да бъдат изпълнени или резултати, които трябва да бъдат постигнати | * Осигурена информация за подпомагане оценката на състоянието на видовете и природните местообитания по двете природозащитни директиви, свързани с риболова и аквакултурите; * Осигурена информация за подпомагане докладването по чл. 17 на Директива за местообитанията и чл. 12 на Директива за птиците за видове и местообитания, свързани с риболова и аквакултурите; * Установена ефективност и ефикасност от приложените мерки на НПРД, свързани с риболова и аквакултурите; * Ефективно и ефикасно управление на НПРД 2021-2027 г. по отношение на мерки и дейности, свързани с риболова и аквакултурите. |
| Краен срок за изпълнението на условията или резултатите, които следва да бъдат постигнати | Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на програмата.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в информационна система за управление и наблюдение на средствата от ЕС в България (ИСУН) към досието на проекта.  INFOSYS докладване.  Годишен доклад за изпълнението на програмата. |
| Механизми за осигуряване на одитна следа  Моля, посочете органа/органите, отговорни за тези механизми. | Одитна следа се осигурява чрез съхранението на Всички документи към досието на проекта в електронен вид в информационната система за управление и наблюдение на средствата от ЕС в България.  Отговорните институции за осигуряване на одитна следа:   * УО на ПМДРА * МЗ на ПМДРА * Одитен орган на ПМДРА * Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |