**Детайли по вид операция (да се попълни за всеки вид операция)**

**Вид операция: Контрол и правоприлагане**

|  |  |
| --- | --- |
| Описание на вида на операцията | За постигане на специфичната цел, посочена в член 14, параграф 1, буква г) от проекта за Регламент относно Европейския фонд за морско дело, рибарство и аквакултури за програмен период 2021—2027 г.,, чрез ефикасен контрол и ефикасно правоприлагане в областта на рибарството се предоставя подпомагане за разработването и прилагането на система на Съюза за контрол, както е предвидено в член 36 от Регламент (ЕС) № 1380/2013 и изложено по-подробно в Регламент (ЕО) № 1224/2009 на Съвета и в Регламент (ЕО) № 1005/2008 на Съвета.  **Контрола и правоприлагането** включват дейности по:   * Обучение за подобряване на уменията и развитие на човешкия капитал * Извършване на инвестиции за контрол и изпълнение за публичните органи * Извършване на инвестиции за контрол и изпълнение за частния бизнес * Координация на наблюдението * Извършване на инвестиции в ИТ – хардуер * Инвестиране в ИТ – софтуер.   За да се справят ефективно с основните предизвикателства за контрола на риболова, държавите-членки трябва да инвестират в разработването и прилагането на ефективни и иновативни технологии за мониторинг на риболова. В тази връзка подкрепата на ЕФМДР трябва да се използва за подпомагане постигането на следните приоритети:   * Контрол и мониторинг на задължението за разтоварване (инвестиция в системи за дистанционно електронно наблюдение, включително видеонаблюдение, сензорни данни, софтуер за автоматично разпознаване и др.); * Контрол на претеглянето (като инвестиция в системи за претегляне, които са свързани с интернет и предават записи за претеглянето в реално време); * Управление на риска в контрола на риболова (например инвестиция в подобрени системи за управление на данни и анализ на „големи данни“); * Наблюдение на морето и вътрешните води (инвестиции в безпилотни летателни апарати (дронове) и сателитни изображения с висока разделителна способност и други видове модерни технологии за наблюдение); * Проследимост (инвестиция в RFID-радиочестотна идентификация, технология на блокчейн технология/интелигентни вериги за доставки и подобни технологии); * Мониторинг и контрол на дребно-мащабния флот (по-специално инвестиция в евтини ръчни ERS (Електронна система за записване и докладване) и системи за позициониране на кораби, подходящи за дребно-мащабния флот); * Проверка на двигателя (инвестиция в устройства и системи за непрекъснато наблюдение на работата на двигателя); * Схеми за обучение на рибарите, използващи нови технологии за контрол.   **Максимален размер** на допустимата безвъзмездна финансова помощ за един проект – неприложимо.  **Минимален размер** на допустимата безвъзмездна финансова помощ за един проект – неприложимо.  Индикативен максимален интензитет на помощта– 85 %  **Конкретен бенефициент** – Изпълнителна агенция по рибарство и аквакултури |
| Специфична цел | 1.4 Насърчаване на ефективен контрол и правоприлагане в областта на рибарството, както и на надеждни данни за вземането на решения, основани на знанието |
| Краен срок за изпълнението на условията или резултатите, които следва да бъдат постигнати | Резултатите следва да бъдат постигнати до 31 декември 2029 г. |
| Проверка на постигането на резултат или условие (и когато е приложимо — на междинните постижения)  – опишете какви документи ще бъдат използвани, за да се докаже постигането на резултат или условие  – опишете какво ще бъде проверявано по време на проверките за верификация (включително на проверки на място), и от кого.  – опишете какви са механизмите за събиране и съхраняване на данните/документите | Мониторинг на изпълнението на проектите, съгласно разработена Система за контрол и изпълнение на оперативната програма.  Проверки на място/Доклади/Контролни листа.  Проверките на място включват документална проверка и проверка за изпълнението на проекта, вкл. постигане на заложените индикатори за резултат в проектното предложение.  Проверките се извършват от УО на ПМДРА.  Документите удостоверяващи извършените проверки се прилагат в ИСУН 2020 към досието на проекта.  INFOSYS докладване.  Годишен доклад за изпълнението на програмата. |
| Механизми за осигуряване на одитна следа  Моля, посочете органа/органите, отговорни за тези механизми. | Всички документи се съхраняват в електронен вид в информационна система за управление и наблюдение на средствата от ЕС в България (ИСУН) към досието на проекта.  Отговорни институции за осигуряване на одитна следа:   * УО на ПМДРА; * МЗ на ПМДРА; * Одитен орган на ПМДРА;   Орган на ПМДРА, изпълняващ счетоводната функция, подготвящ и изпращащ заявления за плащане до Комисията. |